Kosovë: Përfundon pa rezultat takimi i organizuar nga presidentja
AAK kërkon zgjedhje të parakohshme. Qeveria kërkon që opozita të heq dorë nga dhuna.
Në Kosovë partitë politike nuk arritën marrëveshje për rrugën e zgjidhjes së krizës politike. Në takimin e ftuar nga presidentja e Kosovës Atifete Jahjaga morën pjesë partitë në pushtet ndërsa nga opozita vetëm Aleanca për Ardhmërinë e Kosovës, ndërsa është përcjellë nga afër edhe nga ambasadori amerikan në Kosovë Greg Delawie dhe përfaqësuesi i posaçëm i Bashkimit Evropian Samuel Zbogar. Kryetari i Aleancës për Ardhmërinë e Kosovës Ramush Haradinaj tha se vendimet kundër kushtetuese të qeverisë së Kosovës e kanë vështirësuar qeverisjen e mëtutjeshme. tha ai. Ndërsa, kryeministri i Kosovës Isa Mustafa tha se kanë kërkuar nga përfaqësuesi i opozitës që të hiqet dorë nga dhuna dhe të ulen bashkë për të çuar përpara sfidat e Kosovës. tha kryeministri Mustafa. Zëvendëskryeministri Hashim Thaçi tha se zoti Haradinaj nuk kishte shqetësime për marrëveshjet me Serbinë dhe Malin e Zi. tha ai. Në takimin e ftuar nga presidentja e Kosovës, lëvizja Vetëvendosje dhe Nisma për Kosovën, nuk morën pjesë pasi që sipas tyre do të kishte kuptim vetëm nëse do të diskutohej për datën e zgjedhjeve të parakohshme. Opozita e cila ka paralajmëruar protesta për datën 17 shkurt, që shënon edhe tetë vjetorin e pavarësisë së Kosovës, kërkon shpalljen e zgjedhjeve të reja dhe largimin e qeverisë në dritën e vlerësimeve të gjykatës kushtetuese mbi marrëveshjen e arritur me Serbinë për asociacionin e komunave me shumicë serbe në Kosovë. Në muajin dhjetor Gjykata Kushtetuese tha se pjesë të marrëveshjes nuk janë në pajtim me Kushtetutën e Kosovës dhe se asociacioni do të themelohet sipas marrëveshjes së prillit të vitit 2013 për normalizimin e marrëdhënieve me Serbinë. Qeveria e Kosovës është zotuar se do ta zbatojë në tërësi vendimin e Gjykatës në fazat që ndërlidhen me hartimin e dokumenteve mbi asociacionin. Situata aktuale mund të sfidojë edhe procesin e zgjedhjes së presidentit të ri, që sipas kushtetutës duhet të ndodhë deri më shtatë mars, meqë presidenti zgjidhet një muaj para përfundimit të mandatit të presidenti aktual.